OpenLLM-France/wikimedia huggingface dataset:
# Ziaur Rahman (escaquista)

Ziaur Rahman (bengalí: জিয়াউর রহমান) (1 de maig de 1974 - Dacca, 5 de juliol de 2024) va ser un jugador d'escacs bengalí que té el títol de Gran Mestre des del 2002.
A la llista d'Elo de la FIDE de l'abril de 2022, hi tenia un Elo de 2427 punts, cosa que en feia el jugador número 1 (en actiu) de Bangladesh. El seu màxim Elo va ser de 2515 punts, a la llista d'octubre de 2015.

## Resultats destacats en competició

Ha estat quinze vegades campió de Bangladesh els anys 1986, 1987, 1988, 1994, 1996, 1998, 1999, 2001, 2002, 2004, 2005, 2008, 2009, 2014 i 2018.
Participà en la Copa del Món de 2015, on fou eliminat a la primera ronda pel GM Ievgueni Tomaixevski

### Participació en olimpíades d'escacs

Rahman ha participat, representant Bangladesh, en tretze Olimpíades d'escacs entre els anys 1986 i 2014 (nou cops com a 1r tauler), amb un resultat de (+63 =47 –41), per un 57,3% de la puntuació. El seu millor resultat el va fer a l'Olimpíada del 1994 en puntuar 9½ de 14 (+7 =5 -2), amb el 67,9% de la puntuació, amb una performance de 2505.

## Referències

* ↑ «Muere mientras jugaba el gran maestro Ziaur Rahman, a los 50 años • Damas y Reyes» (en castellà), 05-07-2024. [Consulta: 17 juliol 2024].
* 1 2 «Nota biogràfica de Ziaur Rahman (escaquista)» (en anglès). Chessgames.com. [Consulta: 17 març 2016].
* ↑ «"Rànquing d'escaquistes per federació: Bangladesh"» (en anglès). lloc web de la FIDE. [Consulta: 1r abril 2022].
* ↑ Posició al rànquing mundial i evolució Elo de Ziaur Rahman «benoni.de» (en alemany). Arxivat de l'original el 25 de març de 2016. [Consulta: 17 març 2016].
* ↑ «Llista campions de Bangladesh». Arxivat de l'original el 2015-11-23. [Consulta: 17 març 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Bernardo Roselli Mailhe

Bernardo Roselli Mailhe (Carmelo, 17 de setembre de 1965) és un jugador d'escacs uruguaià que té el títol de Mestre Internacional des de 1994.
A la llista d'Elo de la FIDE de l'abril de 2016, hi tenia un Elo de 2430 punts, cosa que en feia el jugador número 2 (en actiu) d'Uruguai. El seu màxim Elo va ser de 2449 punts, a la llista del gener de 2013.

## Resultats destacats en competició

Va aprendre a jugar els escacs a l'edat de cinc anys. Els deu anys va jugar el seu primer torneig. El 1984 és per primer cop campió de l'Uruguai a l'edat de 19 anys i 4 dies, el jugador uruguaià més jove de la història del torneig en aconseguir-ho. Va tornar a ser campió de l'Uruguai en els anys 1986, 1990, 1993, 1994, 1998, 200, 2001, 2002, 2004, 2005, 2007, 2008, 2009 i 2011.
El 12 de desembre de 2009 fou elegit President de la Federació Uruguaiana d'escacs.
L'abril de 2016 fou campió per setzè cop del Campionat d'escacs de l'Uruguai amb 8 punts de 9, dos punts per davant del segon classificat Claudio Coppola. Ha guanyat el campionat del seu país dinou cops, el darrer el 2019, un rècord.

### Participació en olimpíades d'escacs

Roselli ha participat, representant Uruguai, en onze Olimpíades d'escacs entre els anys 1986 i 2014, amb un resultat de (+46 =35 –44), per un 50,8% de la puntuació. El seu millor resultat el va fer a les Olimpíada del 2010 en puntuar 6½ de 10 (+5 =3 -2), amb el 65,0% de la puntuació, amb una performance de 2389.

## Referències

* ↑ «Nota biogràfica de Bernardo Roselli Mailhe» (en anglès). Chessgames.com. [Consulta: 11 abril 2016].
* ↑ «"Rànquing d'escaquistes per federació: Uruguai"» (en anglès). lloc web de la FIDE. [Consulta: 11 abril 2016].
* ↑ Posició al rànquing mundial i evolució Elo de Bernardo Roselli Mailhe «benoni.de» (en alemany). Arxivat de l'original el 2016-04-23. [Consulta: 11 abril 2016].
* ↑ «Biografia». Arxivat de l'original el 20 d'agost 2008. [Consulta: 11 abril 2016].
* ↑ «Bernardo Roselli y Camila Colombo Campeones Uruguayos». [Consulta: 11 abril 2016].
* ↑ «Presidente, antiguo y nuevo Campeón de Uruguay 2011». chessbase.com. [Consulta: 11 abril 2016].
* ↑ Federación Uruguaya de Ajedrez, Comunicados. «Bernado Roselli». Arxivat de l'original el 2010-10-25. [Consulta: 11 abril 2016]. (castellà)
* ↑ «Roselli, Campeón de Uruguay 2016». chessbase.com. [Consulta: 11 abril 2016].
* ↑ «National championships records» (en anglès). FIDE, 22-06-2020. [Consulta: 9 octubre 2020].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Anton Démtxenko

Anton Aleksàndrovitx Démtxenko (transcripció internacional: Demchenko; en rus: Анто́н Алекса́ндрович Де́мченко; 20 d'agost de 1987, Novorossisk) és un jugador d'escacs rus, que té el títol de Gran Mestre des de 2013.
A la llista d'Elo de la FIDE del desembre de 2021, hi tenia un Elo de 2654 punts, cosa que en feia el jugador número 21 (en actiu) de Rússia. El seu màxim Elo va ser de 2679 punts, a la llista de l'abril de 2018.

## Resultats destacats en competició

Démtxenko va guanyar el Festival Internacional PSC/Puregold a Quezon City el 2014, i l'obert ZMDI de Dresden el 2016.
El seu bon resultat en el Campionat d'Europa individual de 2016 li valgué una plaça per a participar en la Copa del món de 2017.
Posteriorment va guanyar el 47è Torneig Internacional de Bòsnia a Sarajevo el 2017 i el Campionat d'Europa a Reykjavík el setembre de 2021.

## Referències

* ↑ «Nota biogràfica d'Anton Démtxenko» (en anglès). Chessgames.com. [Consulta: 18 juliol 2016].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 11 desembre 2021 2021].
* ↑ Evolució Elo d'Anton Démtxenko «FIDE» (en anglès). [Consulta: 11 desembre 2021].
* ↑ «The Week in Chess 1050». [Consulta: 11 setembre 2017].
* ↑ Luarca, Roy «Demchenko holds off Laylo, snares Int’l Challenge title». Inquirer.net, 21-12-2014 [Consulta: 11 setembre 2017].
* ↑ Meyer, Henrik. «Romantic chess in modern times». ChessBase, 14-09-2016. [Consulta: 11 setembre 2017].
* ↑ «European Individual Chess Championship 2016». europechess.org. [Consulta: 12 maig 2016].
* ↑ «17th European Individual Chess Championship». chess-results.com. [Consulta: 23 maig 2016].
* ↑ «The Week in Chess 1176», 2017. [Consulta: 11 desembre 2021].
* ↑ «Anton Demchenko wins European Championship» (en anglès). [Consulta: 11 desembre 2021].

## Enllaços externs

* Entrevista a Chess.com
# Jolanta Zawadzka

Jolanta Zawadzka (Wrocław, 8 de febrer de 1987), és una jugadora d'escacs polonesa, que té el títol de Gran Mestre Femení (WGM) des de 2005.
A la llista d'Elo de la FIDE del gener de 2020, hi tenia un Elo de 2414 punts, cosa que en feia la jugadora número 1 (femenina, en actiu) de Polònia. El seu màxim Elo va ser de 2449 punts, a la llista de l'abril de 2017.

## Resultats destacats en competició

El 2004 va guanyar el Campionat del món femení Sub-18 a Heraklio. Va guanyar la medalla d'or amb l'equip polonès al Campionat d'Europa femení per equips a Goteborg el 2005 i la medalla d'argent a la mateixa competició a Heraklion 2007. El 2006 va guanyar el Campionat femení absolut de Polònia, un triomf que repetí el 2011.
A finals del 2013 va jugar el Campionat d'Europa per equips al segon tauler de la selecció polonesa. Hi va puntuar 4.5/8 i l'equip polonès va guanyar la medalla de bronze.
El 2015 a Poznań fou campiona de Polònia amb 7½ punts de 9, un punt per davant de Karina Szczepkowska-Horowska.

### Participació en olimpíades d'escacs

Zawadzka ha participat, representant Polònia, en cinc Olimpíades d'escacs entre els anys 2006 i 2014, amb un resultat de (+21 =20 –8), per un 81,8% de la puntuació. El seu millor resultat el va fer a l'Olimpíada del 2012 en puntuar 9 d'11 (+7 =4 -0), amb el 81,8% de la puntuació i una performance de 2538, i que li significà aconseguir la medalla de plata individual del tercer tauler.

## Notes i referències

* ↑ «Nota biogràfica de Jolanta Zawadzka» (en anglès). Chessgames.com. [Consulta: 4 novembre 2011].
* ↑ «"Rànquing d'escaquistes femenines per federació: Polònia"» (en anglès). lloc web de la FIDE. [Consulta: 26 gener 2020].
* ↑ «Evolució Elo de Jolanta Zawadzka» (en anglès). FIDE consulta= 3 de maig de 2020.
* ↑ «Campionats del món per edats: campions» (en portuguès). brasilbase. [Consulta: 5 febrer 2014].
* ↑ «Resum de resultats del Campionat del món d'escacs de la joventut de 2004» (en anglès). greekchess.com. [Consulta: 29 novembre 2014].
* ↑ «6th European Team Chess Championship (women): Gothenburg 2005». OlimpBase. [Consulta: 4 novembre 2011].
* ↑ «Poland at the 7th Women's European Chess Team Championship: Heraklion 2007». OlimpBase. [Consulta: 4 novembre 2011].
* ↑ «19th European Women's Team Chess Championship 2013». Chess-Results. [Consulta: 3 maig 2020].
* ↑ «Polish individual chess championships 2015». europechess.org. [Consulta: 7 abril 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Anne Haast

Anne Haast (1 de juliol de 1993) és una jugadora d'escacs neerlandesa que té el títol de Gran Mestre Femení des de 2015.
A la llista d'Elo de la FIDE del desembre de 2021, hi tenia un Elo de 2324 punts, cosa que en feia la jugadora número 123 (en actiu) dels Països Baixos, i la número 80 del rànquing femení mundial. El seu màxim Elo va ser de 2384 punts, a la llista d'agost de 2015 (posició 2501 al rànquing mundial).

## Resultats destacats en competició

El 2009 fou quarta en el Campionat d'Europa Sub-16 femení. Es va proclamar campiona femenina dels Països Baixos els anys 2014, 2015 i 2016.

### Participació en olimpíades d'escacs

Haast ha participat, representant els Països Baixos, en dues Olimpíades d'escacs en els anys 2012 i 2014 (un cop com a 2n tauler), amb un resultat de (+9 =6 –4), per un 63,2% de la puntuació. El seu millor resultat el va fer a les Olimpíada del 2014 en puntuar 6½ de 10 (+6 =1 -3), amb el 65,0% de la puntuació, amb una performance de 2420.

## Notes i referències

* 1 2 «Nota biogràfica de Anne Haast» (en anglès). Chessgames.com. [Consulta: 24 desembre 2013].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo d'Anne Haast «benoni.de» (en alemany). Arxivat de l'original el 2015-09-23. [Consulta: 5 agost 2015].
* ↑ «Giri, Haast 2015 Dutch Champions». chess.com. [Consulta: 4 agost 2015]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Labicymbium

Labicymbium és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Alfred Frank Millidge l'any 1991.
Es pot trobar a Sud-amèrica: Brasil, Colòmbia, Equador, Perú, i Veneçuela:

## Llista d'espècies

Segons The World Spider Catalog 12.0:
* Labicymbium ambiguum Millidge, 1991
* Labicymbium auctum Millidge, 1991
* Labicymbium avium Millidge, 1991
* Labicymbium breve Millidge, 1991
* Labicymbium cognatum Millidge, 1991
* Labicymbium cordiforme Millidge, 1991
* Labicymbium curitiba Rodrigues, 2008
* Labicymbium dentichele Millidge, 1991
* Labicymbium exiguum Millidge, 1991
* Labicymbium fuscum Millidge, 1991
* Labicymbium jucundum Millidge, 1991
* Labicymbium majus Millidge, 1991
* Labicymbium montanum Millidge, 1991
* Labicymbium nigrum Millidge, 1991
* Labicymbium opacum Millidge, 1991
* Labicymbium otti Rodrigues, 2008
* Labicymbium rancho Ott & Lise, 1997
* Labicymbium rusticulum (Keyserling, 1891)
* Labicymbium sturmi Millidge, 1991 (E. tipus)
* Labicymbium sublestum Millidge, 1991

## Referències

* ↑ Millidge, A. F. «Further linyphiid spiders (Araneae) from South America». Bulletin of the American Museum of Natural History, vol. 205, 1991, pàg. 1–199.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Labicymbium Millidge, 1991». . Natural History Museum Bern, 2019. DOI: 10.24436/2 [Consulta: 15 juny 2019].
* ↑ Platnick, 2011 : The world spider catalog (American Museum of Natural History).
# Ivan Nemet

Ivan Nemet (14 d'abril de 1943 - 16 de desembre de 2007) va ser un Gran Mestre d'escacs suís i croat nascut a Sèrbia. Va ser campió d'escacs croat el 1973, campió d'escacs iugoslau el 1979 i campió suís d'escacs el 1990.
Nemet va néixer a Sombor, Iugoslàvia (actualment part de Vojvodina, Sèrbia). Va esdevenir Mestre Internacional el 1976 i va obtenir el títol de Gran Mestre el 1978. Va guanyar el campionat d'escacs iugoslau el 1979. Es va traslladar a Suïssa a principis de la dècada de 1980, i allà va guanyar el Campionat d'escacs suís el 1990. Va morir el 16 de desembre de 2007 a causa d'un atac de cor.

## Referències

* ↑ IVAN NEMET Chessgames.com
# Josep Torrens

Josep Torrens és el nom dels següents personatges:
* Josep Torrens Font (Catalunya, segle xix - segle XX), periodista, àrbitre de futbol i directiu de premsa català
* Josep Torrens Vallés (Binissalem, 1930), restaurador mallorquí
# João Vítor Rocha de Carvalho Moreira

João Vítor Rocha de Carvalho Moreira (nascut el 7 de febrer de 1986 a Amadora) és un futbolista portugués que actualment juga com a davanter centre amb el Team Wellington.

## Carrera esportiva

Després de formar-se a les categories inferiors del CD Olivais e Moscavide, un modest club de la capital portuguesa Lisboa, va passar al juvenil del CF Estrela da Amadora, on va començar a destacar pel que fa al seu olfacte golejador. La temporada 2004/2005 va debutar amb el primer equip amb un paper més que acceptable, tant és que la temporada següent va firmar un contracte de cinc anys amb el València Club de Futbol.
Un any més tard, després de passar-se un any al filial merengot, on va jugar un total de 26 partits i la seva xifra golejadora va ser quasi nul·la, va ser cedit al Rayo Vallecano i a diversos clubs de la geografia portuguesa com són el CD Nacional, el Leixões SC, l'SC Beira-Mar i un altre cop a l'equip de la seva zona, el CF Estrela da Amadora, abans de tornar a Espanya.
El juny del 2010, Moreira ha firmat un contracte d'un any que el vinculà amb la Unió Esportiva Lleida.

## Referències

* ↑ «El portugués Joao Moreira será el delantero que todos esperaban en la Balona» (en castellà). La línea digital, 01-07-2011. Arxivat de l'original el 2023-06-16. [Consulta: 13 octubre 2013].

## Enllaços externs

* Stats at ForaDeJogo (portuguès)
* Futbolme profile (castellà)
# João Vieira Pinto

João Manuel Vieira Pinto CvIH (Porto, 19 d'agost de 1971) és un exfutbolista portuguès de la dècada de 1990.
Fou 81 cops internacional amb la selecció portuguesa amb la qual participà en la Copa del Món de futbol de 2002.
Pel que fa a clubs, defensà els colors de Boavista FC, SL Benfica i Sporting.

## Palmarès
### Boavista

* Taça de Portugal: 1991-92

### Benfica

* Primeira Liga: 1993-94
* Taça de Portugal: 1992-93, 1995-96

### Sporting

* Primeira Liga: 2001-02
* Taça de Portugal: 2001-02
* Supercopa Cândido de Oliveira: 2001

## Referències

* ↑ Lopes, Luís. Os Magníficos: João Pinto, o menino de ouro. First. QuidNovi, 2008. ISBN 978-989-554-500-1.
* ↑ Retirement beckons for João Pinto; UEFA, 22 juliol 2008
* ↑ «Portugal progress as Group D winners». UEFA, 06-10-2003. [Consulta: 21 setembre 2017].
* ↑ «João Manuel Vieira Pinto - Goals in International Matches». RSSSF. [Consulta: 15 març 2017].
* ↑ «João Pinto». Footballdatabase [Consulta: 1r juny 2015].
* ↑ João Vieira Pinto a National-Football-Teams.com (anglès)
# Arturs Neikšāns

Arturs Neikšāns (Valka, 16 de març de 1983) és un jugador d'escacs letó, que té el títol de Gran Mestre des de 2012. El 2012 la FIDE li va atorgar el títol de FIDE Trainer, el segon màxim títol d'entrenador internacional.
A la llista d'Elo de la FIDE del desembre de 2021, hi tenia un Elo de 2571 punts, cosa que en feia el jugador número 2 (en actiu) de Letònia. El seu màxim Elo va ser de 2602 punts, a la llista del novembre de 2015 (posició 228 al rànquing mundial).

## Resultats destacats en competició

Ha estat campió de Letònia tres vegades, els anys 1999, 2011, i 2015. També ha estat campió local de dues ciutats diferents: Valka el 1998 i Jelgava el 1999. Va guanyar el campionat juvenil del Bàltic a Tallinn el 2001 el mateix any que obtingué el títol de Mestre Internacional i el torneig Memorial Aivars Gipslis celebrat a Riga el 2002. El 2010 va compartir el 3r lloc al XV obert de Balaguer.

### Participació en competicions per equips

Arturs Neikšāns ha participat, representat Letònia, a les següents olimpíades d'escacs:
* El 2000, al primer tauler suplent a la 34a Olimpíada a Istanbul (+5 −3 =2);
* El 2006, al primer tauler suplent a la 37a Olimpíada a Torí (+3 −1 =1);
* El 2012, al tercer tauler a la 40a Olimpíada a Istanbul (+3 −3 =3);
* El 2014, al tercer tauler a la 41a Olimpíada a Tromsø (+3 −2 =5).
Arturs Neikšāns també ha representat Letònia al Campionat d'Europa d'escacs per equips:
* El 1999, al quart tauler a Batumi (+2 −3 =4);
* El 2011, al tercer tauler a Porto Carras (+5 −2 =2).

## Notes i referències

* ↑ http://www.fide.com/component/content/article/1-fide-news/5908-international-organiser-titles-approved-by-the-1st-quarter-pb-2012.html
* ↑ «Llista de FIDE Trainers» (en anglès). Fide.com. [Consulta: 4 abril 2015].
* ↑ «Nota biogràfica de Arturs Neikšāns» (en anglès). Chessgames.com. [Consulta: 5 abril 2015].
* ↑ «"Rànquing d'escaquistes per federació: Letònia"» (en anglès). lloc web de la FIDE. [Consulta: 28 desembre 2021].
* ↑ Posició al rànquing mundial i evolució Elo d'Arturs Neikšāns «benoni.de» (en alemany). Arxivat de l'original el 2015-11-21. [Consulta: 20 novembre 2015].
* ↑ «Historial del Campionat d'escacs de Lètònia (fins a 2006)» (en castellà). ajedrezdeataque.com. [Consulta: 5 abril 2015].
* ↑ «Campionat d'escacs de Letònia de 2015» (en anglès). chess-results.com. [Consulta: 6 maig 2015].
* ↑ http://ratings.fide.com/tournament_report.phtml?event16=18506
* ↑ http://www.365chess.com/tournaments/15th_Open_2010
* ↑ Wojciech Bartelski. «Olimpíades d'escacs :: Artūrs Neikšāns» (en anglès). OlimpBase. [Consulta: 24 octubre 2011].
* ↑ http://results.chessolympiadistanbul.com//tnr77681.aspx?art=20&fed=LAT&lan=1&flag=30 Arxivat 2012-08-31 a Wayback Machine.
* ↑ Wojciech Bartelski. «Campionat d'Europa d'escacs per equips: Artūrs Neikšāns» (en anglès). OlimpBase. [Consulta: 24 octubre 2011].
* ↑ http://chess-results.com/tnr57856.aspx?art=9&lan=1&turdet=YES&flag=30&snr=91

## Enllaços externs

* Arturs Neikšāns. Fitxa a chesstempo.com
# Joseph Beverley Fenby

Joseph Beverley Fenby (Liverpool, 1841 - 1903) fou un enginyer mecànic i inventor anglès que va dissenyar un dispositiu que enregistrava una seqüència de cops de teclat en cinta de paper. Tot i que mai es va fabricar cap model o dispositiu viable, sovint es veu com un vincle amb el concepte de paper perforat per a rotlles de pianola (dècada de 1880).
Fenby va néixer a Liverpool, fill de Joseph Fenby (de Beverley, Yorkshire) i Thomasina Bolton Fenby. Va ser batejat el 14 de desembre de 1841. Se li va concedir una patent el 13 de gener de 1863 (Brit. Pat. 101) per a un dispositiu sense èxit anomenat "Electro-Magnetic Phonoscope" o "Electro-Magnetic Phonograph". Si aquest darrer nom és correcte, podria convertir Fenby en el primer que va encunyar la paraula "fonògraf", molt abans que Thomas Alva Edison ho fes pel seu invent força diferent. El concepte de Fenby detallava un sistema que gravaria una seqüència de cops de teclat de piano o d'orgue en una cinta de paper. Tot i que mai no es va fabricar cap model o dispositiu viable, es podria veure com un precedent del concepte de paper perforat dels rotlles de pianola, així com al tabulador de targetes perforades de Herman Hollerith (utilitzat en el cens de 1890), un precursor llunyà de l'ordinador modern.
Fenby també és conegut per altres invents, en particular la "cadira plegable Fenby", patentada als Estats Units el 1881 (Joseph Beverley Fenby a l'USPTO (anglès)) i un tamboret de campament associat (Joseph Beverley Fenby a l'USPTO (anglès)). La cadira es va fer coneguda com la Tripolina i va inspirar molts dissenys similars.
Va morir el 1903, a King's Norton, Anglaterra, als 60 anys.

## Bibliografia

* Oliver Read, From Tin Foil to Stereo: Evolution of the Phonograph (1959) 2nd edition 1976: coauthor Walter Welch, Indianapolis: Howard W. Sams & Co., ISBN 0-672-21206-4

## Referències

* ↑ UK, Mechanical Engineer Records, 1847-1930 for Joseph Beverley Fenby
* ↑ Godwin, George (July 18, 1863), The Builder, Volume 21, Covent Garden, London: The Builder, p. 522
* ↑ England & Wales, Civil Registration Birth Index, 1837-1915
* ↑ 1861 England Census
* ↑ Liverpool, England, Church of England Baptisms, 1813-1906
* ↑ Koenigsberg, Allen, The patent history of the phonograph, 1877-1912: A source book containing 2,118 U.S. sound recording patents & 1,013 inventors arranged numerically, chronologically, and alphabetically : illustrated by 101 original patent drawings with detailed commentaries on each : additional historical essays on the U.S. patent system, APM Press, p. 25
* ↑ Godwin, George (18 July 1863). The Builder, v. 21, p. 522 (via Google Books). Accessed 2014-05-09.
* ↑ His Majesty's Stationery Office (May 19, 1863), The London Gazette: the Appointed Organ for All Announcements of the Executive, Whitehall, London, England: Published by Authority, p. 2641
* ↑ «Index entry». FreeBMD. ONS. [Consulta: 19 juliol 2013].
# Sarma Sedleniece

Sarma Sedleniece (Riga, 4 de novembre de 1939 - Riga, 27 de desembre de 2020) és una mestra d'escacs letona.

## Restultats destacats en competició

Sedleniece va començar a jugar a escacs a 13 anys, i va guanyar el campionat de Letònia femení per edats per primer cop quan tenia 15 anys. Posteriorment guanyar el títol tres cops més (1955–1957). També va guanyar el campionat d'escacs femení de Rīga quatre cops, els anys 1959, 1960, 1969 i 1970.
Es va proclamar campiona femenina de Letònia el 1968. El 1971 hi fou segona, i el 1972, tercera.
El 1971 va jugar, representant l'equip letó del "Daugava" al vuitè tauler al campionat soviètic per equips a Rostov-on-Don.
Sarma Sedleniece és també una molt bona jugadora d'escacs per correspondència i va guanyar el primer campionat femení d'escacs per correspondència de 1969–1970.
Enterrat a Riga, cementiri de Jaunciema.

## Referències

* ↑ http://al20102007.narod.ru/team_ch/1971/rostov71.html
* ↑ «LK?F -1.SIEVIESU. ?empion?ts». Lksf.lv. [Consulta: 14 octubre 2011].

## Bibliografia

* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., pp. 106 – 107 (en letó).

## Enllaços externs

* Sarma Sedleniece. Fitxa a olimpbase.org
# Judit Gisbert i Ester

Judit Gisbert i Ester (Solsona 1975) és una política catalana, diplomada en Dietètica i Alimentació, i actual alcaldessa de Solsona després de la renúncia del seu predecessor David Rodríguez.
A les eleccions municipals de 2023 va revalidar el càrrec.

## Referències

* ↑ «Judit Gisbert i Ester, nova membre de la candidatura d’ERC a Solsona». Nació Digital, 19-12-2018 [Consulta: 20 setembre 2021].
* ↑ «Judit Gisbert:«Em sento orgullosa de ser la primera alcaldessa de Solsona, però no vull escudar-me en el gènere»». Nació Digital, 18-09-2021 [Consulta: 20 setembre 2021]. Arxivat 20 de setembre 2021 a Wayback Machine.
* ↑ Segre.com. «La republicana Judit Gisbert revalida l'alcaldia de Solsona amb l'entrada d'ApS-CUP al govern», 17-06-2023. [Consulta: 19 juny 2023].